Granda ukrainia nuklea centralo estis atakita de la rusia armeo
#000001
Vendredon la 4an de marto, laŭ la ukrainia nuklea agentejo kaj la surlokaj aŭtoritatoj, la rusiaj trupoj ekkaptis la nuklean centralon de Zaporiĵo, sud-oriente de Ukrainio.
#000003
« La operaca personaro kontrolas la energiajn blokojn, kiuj garantias ilian ekspluatadon konforme kun la postulataj teknikaj reglamentoj pri la ekspluata sekureco », precizigis aliparte la ukrainia Ŝtata organismo.
#000004
Dum la nokto de ĵaŭdo ĝis vendredo, la armeaj fortoj komencis sturmi la plej grandan centralon de Eŭropo.
#000005
Incendio ekis en apuda konstruaĵo, ŝajne pro misilpafo, sed tiu ĉi estis estingita. La Internacia Atomenergia Organizo (IAEO) anoncis vendredon, ke la esencaj materialoj de la centralo ne estis tuŝitaj de tiu incendio.
#000006
La ukrainia operatoro pri nukleo deklaris, ke la incendio sur la konstruaĵo ne damaĝis la « esencajn » instalaĵojn, kaj ke « la personaro de la centralo plenumas reguligajn aranĝojn », informis la IAEO. Radioaktiva likado ne okazis.
#000007
Ĵaŭdon 24an de februaro 2022, unuan tagon de la milito en Ukrainio, Rusio ekkontrolis la centralon de Ĉernobilo. En tiu konstruaĵo okazis la plej grava nuklea akcidento de la Historio, en 1986.
#000008
Merkredon 2an de marto, ĝi komencis ĉirkaŭi la centralon de Zaporiĵo, kiu enkalkulas ses reaktorojn kaj ses malvarmigajn rezervejojn. Tiuj ĉi entenas centojn da tunoj da uzitaj bruligaĵoj, memorigas "Greenpeace".
#000009
Ekspluatataj de la Ŝtata entrepreno Energoatom, Zaporiĵo estas unu el la kvar nukleaj centraloj, plu en aktiveco de Ukrainio, lando kiu havas la okan plej grandan nuklean parkon en la mondo. Ĝi produktas preskaŭ 50% el la landa elektro.
#000010
Zaporiĵo siaflanke « produktis 19% el la elektro de Ukrainio en 2020 », menciis "Greenpeace", kiu timas, ke la konsekvencoj de tiu konflikto estu « detruaj, multe pli superaj ol la efiko de la nuklea katastrofo de Fukuŝimo en 2011 ».
#000011
Ĉernobilo: 35 jarojn poste, la katastrofo daŭras en ŝoka neado
#000012
Jaron post la masakro de Buĉa, Ukrainio « neniam pardonos », promesas Zelenskij
« Incidento tuŝus miliardon da Homoj »: en Zaporiĵo, bataloj ĉirkaŭ la nuklea centralo daŭras
Manifestacioj en Israelo: « Ni plu batalos », avertas la opoziciuloj kontraŭ la reformo pri justico
Francio: Internacia Amnestio alarmas « pri ekscesa uzado de forto kaj arbitraj arestoj
#000014
Japanio : memorinda tago por la lando, esperiga mesaĝo por la mondo
14an de novembro 2012 : Eŭropa ĝenerala striko
Japanio : la morteco ĉe la maljunuloj preskaŭ triobliĝis proksime de Fukuŝimo
Kvardek jarojn por malkonstrui Fukuŝimon.
Francio : maldungoj ĉe Leĵabi
#000016